hotchpotch/miracl-hf-unified huggingface dataset:
Money Mondays
"Money Monday" ni jina la albamu ya kwanza kutoka kwa msanii wa muziki wa kizazi kipya kutoka nchini Tanzania, Vanessa Mdee. Albamu imetoka rasmi tarehe 15 Januari, 2018, japo utangazaji wake ulianza tangu Novemba na mnamo tarehe 29 Disemba 2017 aliita vyombo vya habari kwa ajili ya utambulisho na uzinduzi huku akisindikizwa na Mohombi kutoka Sweden. Januari 20, 2018 alikutana na mashabiki wake pale Mlimani City na kuwauzia albamu hii huku akitia saini katika kava za albamu. Baadaye Jux akaja na kununua albamu 25 kuahidi kuzigawa kwa watu wake wa karibu. Albamu ina jumla ya nyimbo 18, huku 2 zikiwa kama nyimbo za ziada. Albamu imetayarishwa na watayarishaji mbalimbali lakini kazi kubwa ya kuiboresha ilifanywa na Chizan Brain kupitia B. Records. Nyimbo zilizotolewa kama singo ni pamoja na Cash Madame, Kisela na Bounce. Nyimbo zilizowekwa kama za ziada ni pamoja na No Body But Me aliyoimba na KO na Juu aliyoimba na Jux. 
Wasanii walioshirikishwa kutoka katika albamu ni pamoja na Mohombi kutoka Sweden, Konshens kutoka Jamaica, Cassper Nyovest na K.O wote kutoka Afrika Kusini. Wengineo ni kina Joh Makini, Mr P, Reekado Banks, G Nako, Tahpha, Tammy Flavor, Maua Sama na Jux. Kwa upande wa utayarishaji albamu kuna mkono wa Nahreel, Kelly, S2Keezy, Tahpha, Bob Manecky, Breezy na Lufah.
Mazungumzo juu ya albamu yalianza miaka mingi. Lakini tarehe19 Aprili, 2015, Vanessa alifunguka kiasi kuhusu jina la albamu na nia ya kuita hivyo katika kipindi cha "The Playlist" cha Times FM - katika mahojiano yake na Lil Ommy. Nessa alisema kwa vile wanamwita Vee Money, na alitaka kutengeneza albamu ambayo itaelezea pilika zake za muziki tangu alikotoka hadi sasa. Hasa ukitazamia Monday ni siku ya kwanza katika wiki za kazi, na kila mtu huenda mihangaikoni kujitafutia riziki. Yeye hasa aliona kila Jumatatu, yaani, Monday, ni fursa mpya katika kubadilisha maisha yako. Halkadhalika imetumika kama sitiari ya kutokata tamaa, kwani ikiwa umekosa Jumatatu iliyopita, basi Jumatatu hii ile fursa unaweza kujaribu tena na tena. 
Nessa, anaona safari yake ya kimuziki inaanza rasmi baada ya kutoa albamu. Katika mahoajiano hayo, alitaja baadhi ya nyimbo zitakazo kuwepo katika albamu. Nyimbo hizo ni pamoja na Closer, No Body But Me, Come Over, Siri na Hawajui. Lakini baada ya kutoka albamu nyimbo zilizotajwa hazikuwepo zote, bali moja tu "No Body But Me". Nayo iliwekwa kama wimbo wa ziada ikiwa imeongozana na "Juu" ambayo kaimba na mpenzi wake Juma Jux.
Ili kutimiza jina la albamu, karibia nyimbo nyingi za Nessa zimetolewa siku ya Jumatatu, yaani, Monday. Nyimbo hizo ni pamoja na Kisela, Hawajui, na albamu imetolewa tarehe 15 Januari, 2018 nayo ni Jumatatu. 
Vilevile mapato atakayopata kupitia wimbo wa "Pumzi ya Mwisho" atagawana nusu kwa nusu na familia ya Mbaraka Mwinshehe. Nessa kabla ya kutoa albamu, aliiendea familia ya marehemu Mbaraka Mwinshehe na kuomba ridhaa ya kutumia sehemu ya kionjo cha nyimbo hiyo. Gawio kwa familia hiyo ni kwa manunuzi ya kidijitali, yaani uuzwaji kwa njia ya mtandaoni.
Hii ni orodha ya nyimbo zinazopatikana katika albamu ya "Money Mondays".
Kevin wa Glendalough
Kevin (kwa Kiairishi Cóemgen, Caemgen au Caoimhín; kwa Kilatini Coemgenus; 498 – 3 Juni 618) alikuwa mwanzilishi na abati wa kwanza wa Glendalough, County Wicklow, Ireland.
Tangu kale anaheshimiwa na Wakatoliki na Waorthodoksi kama mtakatifu. Tarehe 9 Desemba 1903 heshima hiyo ilithibitishwa na Papa Pius X.
Sikukuu yake huadhimishwa tarehe ya kifo chake, 3 Juni.
Ndoo
Ndoo ni chombo cha plastiki au bati chenye uwazi upande wa juu.
Ndoo hutumika kwenye shughuli za nyumbani kama vile kuhifadhia na kusogezea maji, kuwekea takataka na kadhalika.
Fabio Cannavaro
Fabio Cannavaro (matamshi ya Kiitalia: [faːbjo kannavaːro]; alizaliwa 13 Septemba 1973) ni mtaalamu wa soka wa zamani wa Italia na meneja wa sasa wa klabu ya Kichina Guangzhou Evergrande.
Kiriako mkaapweke
Kiriako mkaapweke (kwa Kigiriki: Ὅσιος Κυριάκος ὁ Ἀναχωρητής, "Hosios Kyriakos ho Anachōrētēs"; Korintho, Ugiriki, 448 - Pango la Mt. Chariton, Palestina, 557).
Tangu kale anaheshimiwa na Wakatoliki, Waorthodoksi na Waorthodoksi wa Mashariki kama mtakatifu.
Sikukuu yake huadhimishwa tarehe 29 Septemba au 10 Novemba.
Mtoto wa padri Yohane, na ndugu wa askofu Petro wa Korintho, alifanywa mapema msomaji kanisani.
Akisoma Biblia alitamani kuishi kwa utakatifu, hivyo kabla ya kufikia umri wa miaka 18, alijiondokea akahiji Yerusalemu.
Baadaye alijiunga na monasteri akapata uongozi wa kiroho wa watakatifu Euthimio Mkuu na Gerasimus.
Baadaye tena aliishi peke yake akakaa kimya kabisa miaka 10.
Alipofikia miaka 37 alipewa daraja takatifu ya ushemasi, na miaka kadhaa baadaye ile ya upadri.
Kisha kuishi miaka 30 tena monasterini akarudi jangwani ili aishi upwekeni lakini watu walianza kumtafuta ili wapate miujiza kwa maombezi yake. Ndiyo sababu alihamahama hadi kifo chake.
Abdu Kiba
Abdul Kiba (anafahamika zaidi kwa jina lake la kisanii kama Abdu Kiba) ni mwanamuziki wa Tanzania, mwimbaji na mtunzi wa nyimbo chini ya lebo ya Kings Music Records ambayo iko Tanzania.
Konstantino wa Murom
Konstantino wa Murom (kwa Kirusi: Святой Блаженный Князь Константин; alifariki mwaka 1129) alikuwa mtoto wa mfalme Svyatoslav II wa Kiev na mjukuu wa Vladimir I.
Alimuomba baba yake atawala mji wa Murom, ili kuingiza katika Ukristo wazazi wake waliokuwa Wapagani.
Kazi hiyo ilishindikana mpaka alipowaonyesha picha takatifu ya Mama wa Mungu: hapo walisujudu. Kwa msaada wake, mwanae Fyodor aliendeleza umisionari katika eneo lote la kandokando.
Tangu kale anaheshimiwa na Waorthodoksi kama mtakatifu.
Sikukuu yake huadhimishwa tarehe 21 Mei.
The Lion Guard
The Lion Guard ni mfululizo wa televisheni ya Marekani uliotengenezwa na Ford Riley kulingana na filamu ya Disney ya 1994 The Lion King. Mfululizo huo ulitangazwa kwanza na filamu ya televisheni, inayoitwa kwenye Disney Channel mnamo Novemba 22, 2015.
Mortal Kombat
Mortal Kombat ni filamu ya Amerika ya mwaka 1995 iliyoandikwa na Kevin Droney, iliyoongozwa na Paul W. S. Anderson, iliyotolewa na Lawrence Kasanoff, na gwiji Robin Shou, Linden Ashby, Bridgette Wilson, na Christopher Lambert.
Ni mchanganyiko wa mfululizo wa mchezo wa kompyuta wa Mortal Kombat.
Epidemisi
Epidemisi ni sehemu ya juu ya ngozi, na sehemu ya ndani huitwa demisi. Epidemisi ni neno lenye asili ya Kigiriki linalomaanisha "juu ya demisi".
Yenyewe huzuia maambukizi kutoka katika mazingira na vijidudu na inasimamia kiasi cha maji kinachotolewa kutoka mwilini kupitia jasho.
Sehemu ya nje kabisa ya ngozi ya juu inajumuisha tabaka la seli bapa, ambazo hujumuisha seli safuwima pangwa (perpendicularly).
Epidemisi ina unene wa milimita 0.03 hadi 0.05 lakini imaweza kufikia unene wa milimita kadhaa chini ya miguu na kwenye makofi ya mikono. Haifikiwi na mishipa ya damu. Hii ngozi ya nje hasa ina kazi ya kukinga mwili.
Ndani yake kuna kanda mbalimbali; sehemu ya chini ni kanda la kizazi ambako seli mpya zinazalishwa; jinsi zinavyosukumwa kuelekea nje zinakauka na mwishoni zifikia nje kabisa zinatoka kama mba.
Adidas Brazuca
Adidas Brazuca ulikuwa mpira rasmi kwa ajili ya mechi za Kombe la Dunia ya FIFA ya 2014, zilizofanyika Brazil. Umeundwa na kampuni ya Adidas.
Adidas Jabulani
Jabulani ni mpira uliotengenezwa na Adidas. Ulikuwa mpira wa mechi rasmi kwa Kombe la Dunia ya FIFA ya 2010.
Adidas Teamgeist
+ Teamgeist (matamshi ya Kijerumani: [tiːmgaɪ̯st]) ni mpira ambao ulikuwa rasmi kwa Kombe la Dunia la FIFA ya 2006 nchini Ujerumani.
Ishara "+" katika jina lake ilianzishwa kwa madhumuni ya biashara, kwa vile neno la kawaida la Kijerumani Teamgeist linamaanisha "roho ya timu", haikuweza kufanywa alama.
Nike Mercurial Vapor Superfly
Nike Mercurial Vapor ni viatu maalumu vinavyotumika kuchezea mpira wa miguu vilivyotengenezwa na Nike. Viatu hivi vinajulikana kwa kuwa nyepesi. Kwa sababu hiyo, viatu vimeidhinishwa na wachezaji wengi ambao kasi yao ni sehemu ya mchezo wao, hasa washambuliaji, kama vile Cristiano Ronaldo, Franck Ribéry, Luiz Adriano, Zlatan Ibrahimović, Didier Drogba, Jesús Navas, Luka Modrić, Arturo Vidal , Douglas Costa, Xherdan Shaqiri, Raheem Sterling, Stephan El Shaarawy, Hazard Eden, Alexis Sánchez, Carlos Bacca na Philippe Coutinho.
Dragon Ball Z
Dragon Ball Z (Kijapani: Z Hepburn Z: Doragon Bōru Zetto, ambazo zinafupishwa kama DBZ) ni mfululizo wa kipindi cha televisheni cha katuni cha Kijapani ambacho kinatayarishwa na Toei Animation.
Ukanda wa Van Allen
Ukanda wa Van Allen (ing. "Van Allen belt, Van Allen radiation belt") ni eneo linaloviringisha Dunia katika anga-nje nje ya angahewa. Unfanywa na vyembe atomia hasa protoni na elektroni vilivyoshikwa na uga sumaku wa Dunia.
Jina linalotokana na mwanafizikia James Van Allen kutoka Marekani aliyeongoza utafiti wa ukanda huu wa mnururisho katika miaka ya 1950.
Ukanda wa Van Allen una sehemu mbili:
Vyembe hivi huwa na chaji ya umeme hasi au chanya ya umeme. Hivyo vinavutwa na nguvu ya usumaku wa Dunia baina ya ncha mbili za uga wake. Kwa njia hii ugasumaku wa Dunia unazuia sehemu kubwa ya vyembe hivi kufika kwenye uso wa ardhi na hii ni kinga dhidi ya mnururisho unaoweza kuhatarisha viumbehai duniani kutokana na nishati kubwa inayoshikwa nazo.
Asili ya vyembe hivi ni kwa upande mmoja upepo wa Jua (mkondo wa vyembe kutoka Jua) na kwa upande mwingine atomi zinazopigwa na miale ya mnunurisho wa mialimwengu (ing. ) na kupasuliwa.
Sayari nyingine kama Mshtarii (Jupiter) na Zohali (Saturn) huwa pia na ukanda wa mnururisho wa kufanana.
Ilhali uga sumaku ni dhaifu zaidi karibu na ncha za Dunia iko hapa ya kwamba vyembe vyenye chaji vinaweza kuingia katika angahewa na kusababisha hapa miale ya aurora.
Kiwango cha mnururisho ndani ya ukanda wa Van Allen ni hatari kwa watu na pia mitambo hivyo satelaiti nyingi na pia vituo vya angani kama MIR na Kituo cha Anga cha Kimataifa ISS vinazunguka dunia kwa obiti zinazobaki chini ya ukanda huu.
Naomba Kwako Bibiye
"Naomba Kwako Bibiye" ni jina la wimbo ulioimbwa na kundi zima la muziki wa taarab kutoka mjini Zanzibar, Ikhwani Safaa Musical Club au Malindi. Wimbo umetoka miaka ya 1980 na kuimbwa na marehemu Maulid Mohamed Machaprara. Wimbo unatoka katika albamu ya kompilesheni ya "A Hundred Years Of Taarab In Zanzibar". Kompilesheni hii ilitazama nyimbo za Malindi tangu kuanzishwa kwake kuanzia 1905 hadi 2005. Wimbo huu ni wa 8 kutoka katika albamu hii. Machaprara anamlilia mpenzi wake anayejitia kisebusebu juu ya mapenzi yake kwake. Anambembeleza amtie mwake moyoni, kwani mengi ni mateso ashuhudiayo duniani hapa. Haishi hapo, ameonjeshwa raha ya mtu anayependwa, mbaya zaidi akamfanyia hila ya mapenzi.
Chuqi Yapu
Chuqi Yapu ni mji mkubwa katika nyanda za juu za Bolivia na makao ya serikali na bunge.
Hali halisi ni mji mkuu wa nchi hata kama katiba imetaja Sucre kama mji mkuu.
Kisafishi ombwe
Kisafishi ombwe (kwa lugha ya Kiingereza ) ni kifaa kinachofagia na kusafisha sakafu, mikeka (carpet cleaning)na kuta kwa kutumia teknolojia ya kwamba mata hairuhusu pahala pawe ombwe.
Kisafishi ombwe hufanya hivi kwa kutumia pampu ya hewa ambayo hufanya pahala pawe ombwe na kwa njia hii kufyonya vumbi au takataka yoyote iliyokuwa pahala panaposafishwa. Huweza kufyonza takataka na hata unyevu.
Takataka au vumbi huokotwa kwa mfuko wa kisafishi ombwe. Visafishi ombwe hutumika nyumbani na hata kwa makampuni makubwamakubwa. Visafishi ombwe vya makampuni huwa kubwa na huweza kuhifadhi uchafu mwingi zaidi vikilinganishwa na vile vya nyumbani.
Kifaa hiki chaweza kutumia nguvu za umeme kupitia waya au hata betri ndogo.
Hizi ndizo aina za visafishi ombwe:
Kristina wa Bolsena
Kristina wa Bolsena, anayejulikana pia kama Kristina wa Turo, au Kristina Mfiadini mkuu alikuwa mwanamke Mkristo wa karne ya 3 aliyefia dini yake.
Ingawa habari za maisha yake hazijulikani, tangu karne ya 4 anaheshimiwa huko Bolsena (Lazio, Italia) na sehemu nyingine kama mtakatifu bikira mfiadini.
Sikukuu yake huadhimishwa tarehe 24 Julai.
Kristofa mfiadini
Kristofa (kwa Kigiriki Ἅγιος Χριστόφορος, "Ágios Christóforos") ni mtakatifu anayeheshimiwa na madhehebu mengi ya Ukristo kama mfiadini wa karne ya 3.
Hata hivyo, habari nyingi zinazosimuliwa juu yake si za hakika.
Sikukuu yake huadhimishwa tarehe 25 Julai , 9 Meiau siku nyingine
Dwayne Johnson
Dwayne Douglas Johnson (pia anajulikana kwa jina lake la The Rock; alizaliwa 2 Mei 1972), , ni mwigizaji wa Marekani, mtayarishaji wa vipindi, na mwanamieleka wa kulipwa aliyestaafu.
Madagascar: Escape 2 Africa
Madagascar: Escape 2 Africa ni filamu ya kompyuta ya vichekesho ya mwaka 2008 iliyozalishwa na DreamWorks Animation.
Spiderman
Spider-Man ni jina la shujaa wa kubuni anayeonekana katika vitabu vya vibonzo vya Marekani vilivyochapishwa na Marvel Comics. Tangu 1977 ilianza mfululizo wa TV wa Speder-Man. Lakini tangu miaka ya 2000 kumekuwa na filamu zake nyingi tu zilizochezwa kama Spider-Man lakini maarufu zaidi iliyocheza na Tobey Maguire mwaka 2002, 2004 na 2007 ambazo kwa pamoja ziliitwa trlilojia ya Spider-Man chini ya uongozi wake "Sam Raimi". Baadaye zikaibuliwa tena na mwongozaji Marc Webb kwa ajili ya 2012, The Amazing Spider-Man na The Amazing Spider-Man 2 chini ya mwigizaji "Andrew Garfield" kabla kutemwa rasmi na kuibuliwa tena mwaka 2017 na Spider-Man: Homecoming ambamo ndani yake kacheza "Tom Holland" ambaye alionekana kwanza kwenye Captain America: Civil War 2016 kabla kuja rasmi kama Spider-Man mpya 2017 na 2018 Avengers: Infinity War na nyingine ambayo itatoka 2019.
Kandambili
Kandambili (pia: ndala; kwa Kiingereza "flip-flops" au "slipper") ni aina ya viatu vya wazi ambavyo hupatikana hasa katika hali ya hewa yenye joto, kwa mfano Afrika Mashariki.
Jina linatokana na kanda mbili zinazokutana karibu na kidole gumba na zinazowezesha kiatu kufuata mguu katika mwendo.
Disney Junior
Disney Junior ni televisheni ya satelaiti ya Marekani ambayo inamilikiwa na Disney Channels, kitengo cha kimataifa cha Disney-ABC Television Group, yenyewe kitengo cha Disney Media Networks, mgawanyiko wa Kampuni ya Walt Disney.
Kifaranga
Kifaranga (wingi: vifaranga) ni kitoto cha kuku.
Vifaranga wakati wanapototolewa wanatoka wa jinsia ya kiume na ya kike. Kifaranga huwa aina ya ndege hata kuku na jogoo.
Kifaranga hutokea baada ya jogoo kumpanda kuku na kuku kutoa mayai na pia huyatamia na kutokea kifaranga baada ya muda fulani.
Faida za vifaranga wa kike ni kama vile:
1. Baada ya kukua huweza kuuzwa.
2. Baada ya kukua hutumika kama nyama.
3. Baada ya kukua, akishapandwa na jogoo, huleta mayai ambayo huweza kuuzwa au kuyaacha kuku ayatamie kwa ajili ya vifaranga wengine.
Uma
Uma (wingi: "nyuma"; kutoka kitenzi "kuuma") ni kifaa cha mezani ambacho kinatumika kwa ajili ya kula vyakula mbalimbali.
Chombo hicho kinatumiwa sana na watu wa nchi za Ulaya na Amerika.
La Liga
La Liga ndiyo ligi kuu ya soka ya kulipwa nchini Hispania. La Liga ilianzishwa mwaka 1929 na kwa sasa inashirikiwa na timu 20.
Jumla ya timu 62 zimefanikiwa kushiriki katika La Liga tangu kuanzishwa kwake. Kati yake, tisa zilipata ubingwa, na Real Madrid kushinda mara 33 na Barcelona F.C. mara 25.
Baada ya Athletic Bilbao kutawala katika miaka ya kwanza ya ligi, Real Madrid iliongoza mashindano kutoka miaka ya 1950 hadi miaka ya 1980, wakati Athletic na majirani Real Sociedad walishinda kombe mara mbili kila moja.
Kuanzia miaka ya 1990, Barcelona (mara 14) na Real Madrid (mara 9) yamekuwa maarufu, ingawa La Liga pia aliona mabingwa mengine, ikiwa ni pamoja na Atlético Madrid, Valencia, na Deportivo de La Coruña.
Katika miaka ya 2010, Atletico Madrid ilizidi kuwa imara, na kuunda ushindani na Real Madrid na Barcelona.
Kunegunda wa Luxemburg
Kunegunda wa Luxembourg, OSB (975 hivi – Kaufungen, 3 Machi 1040) alikuwa mke wa kaisari wa Dola Takatifu la Kiroma (Ujerumani) Henri II.
Inasemekana waliishi bila kufanya tendo la ndoa na waligawa mali nyingi kwa watu fukara.
Mwaka mmoja baada ya kufiwa mume wake, aliingia monasterini kama alivyotamani tangu ujanani.
Tarehe 29 Machi 1200 alitangazwa na Papa Innocent III kuwa mtakatifu, kama mumewe.
Sikukuu yake huadhimishwa tarehe 3 Machi.
Upele
Upele (kwa Kiingereza: , jina ambalo linatokana na neno la Kigiriki kwa makaa ya mawe. Jina hilo larejezea upele mweusi unaoibuka kwenye ngozi ya wale wanaogusa wanyama wenye maradhi hayo) ni aina ya ugonjwa unaojulikana kwa kupata vibimbi kwa ngozi.
Upele huambukizwa kutoka kwa wanyama hadi kwa binadamu.
Kunyanzi
Kunyanzi (kwa Kiingereza: "wrinkles") ni mikunjo inayotokana na uzee hasa katika uso. Kunyanzi pia zaweza kuwepo katika mwili wote.
Kunyanzi huonekana kwa wazee waliotimiza umri mkubwa. Husababishwa pia na kulala vibaya, kuchomwa na jua, kukasirika na kukunja sura au ngozi kutokuwa na unyevu wa kutosha.
Kuhakikisha kwamba umekunywa maji ya kutosha kutasaidia kuondoa kunyanzi.
Kunyanzi zaweza kuondolewa kwa operesheni ya plastic surgery ingawa ina gharama kubwa.
Pia wanawake hupenda kutumia decollate pads kuondoa kunyanzi zilizo katika kifua.
Darubini ya angani
Darubini ya angani (ing. "Space observatory" au "space telescope") ni kifaa hasa darubini kilichorushwa katika anga la nje kwa kusudi la kuangalia na kupima violwa vya mbali kama vile nyota, sayari, galaksi na magimba mengine. Faida yake ni ya kwamba inaweza kuchungulia violwa hivi nje ya angahewa ya Dunia. Angahewa ni kama chujio inayozuia sehemu za spektra ya mawimbi ya sumakuumeme pia huwa na mwendo ndani yake unaoleta machafuko wa namna ya kuona nyota. Kwa hiyo darubini za angani zinaweza kuleta matokeo mazuri zaidi kushinda vifaa kwenye paoneaanga duniani.
Darubini za angani kwa kawaida ziko kwenye obiti ya kuzunguka Dunia au zinawekwa kwa umbali ambako graviti ya Jua na Dunia inajisawazisha yaani kwenye nukta ya Lagrange. Darubini ya angani ya Spitzer inafuata obiti ya kuzunguka Jua.
Utazamaji wa nyota kutoka kifaa kilichopo angani unawezesha vipimo nje ya spektra za nuru inayoonekana na mawimbi ya redio kama vile mawimbi ya infraredi na urujuanimno ambayo yanazuiliwa na angahewa. Pia picha zinazochukuliwa nje ya angahewa ambako miale ya nuru hazipiti kwenye uchepuko wa tabaka za hewa ni bora kuliko picha zinazopigwa duniani.
I do
I do ni jina la wimbo uliotoka tarehe 28 Februari 2017 ukiwa umetungwa na kuimbwa na msanii kutoka nchini Kenya, Willy Paul akiwa na Alaine kutoka Jamaika.
Lorcán Ua Tuathail
Lorcán Ua Tuathail (pia: Laurence O'Toole; Castledermot,1128 – Eu, 14 Novemba 1180) alikuwa askofu mkuu wa Dublin, Ireland, wakati kisiwa hicho kilipovamiwa na Wanormani.
Alichangia sana urekebisho wa Kanisa la huko katika karne ya 12 na kupatanisha wenyeji na wavamizi.
Tarehe 11 Desemba 1225 alitangazwa na Papa Honorius III kuwa mtakatifu.
Ngole
Ngole, gangawia, sukutu, nyoka-kima (Unguja) au peku (Unguja) (jina la kisayansi: "Dispholidus typus") ni spishi ya nyoka-miti wenye rangi ya majani au kahawia katika familia Colubridae. Anatokea katika Afrika kusini kwa Sahara.
Nyoka huyu ni mrefu kiasi, kwa wastani sentimeta 100-160 lakini anaweza kufika zaidi ya sm 180. Kichwa chake kina umbo wa yai na macho makubwa. Magamba ya mgongo ni membamba na yana miinuko mikubwa kiasi. Rangi ya madume ni kijani na kingo za magamba ni nyeusi au buluu, lakini majike wanaweza kuwa kahawia. Kuna namna nyeusi pia.
Chonge ni majozi matatu ya meno nyuma katika taya la juu, chini ya macho. Ngole ni hatari kabisa baina ya nyoka wa Colubridae, kwa sababu wana mg 1.6-8 za sumu na wanaweza kufungua mdomo kwa nyuzi 170 waking'ata. Kwa hivyo wanaweza kuingiza sumu ya kutosha kuua mtu mzima. Hata hivyo sumu hii inafanya kazi yake polepole na dalili zinaonekana baada ya masaa mengi. Ndiyo sababu mhanga ana muda wa kutosha wa kufika hospitali na kupata makata. Hata hivyo watu wanaweza kufikiri kwanza kwamba hawakupata sumu na dalili zikionekana wamechelewa kutafuta makata. Sumu ni toksinidamu ambayo inazuia damu isigande na kusababisha uvujaji damu wa ndani na wa nje. Kwa bahati nzuri nyoka huyu hashambulii kwa kawaida na anahiari kujificha au kutimuka. Akitishwa anaweza kujiinua na kupanua shingo kama fira.
Ngole huishi mitini na hukiakia mchana. Hula vinyonga na mijusi wengine na vyura hasa lakini mamalia wadogo, ndege na mayai pia.
Angel Di Maria
Angel Fabian Di Maria (alizaliwa 14 Februari 1988 huko Rosario, Argentina) ni mchezaji wa soka ambaye anachezea klabu Paris Saint German [PSG] ya Ligi daraja la kwanza na timu ya taifa ya Argentina. Anaweza kucheza kama winga au kiungo mshambuliaji.
Di María alihamia Ulaya mwaka 2007 ili kuichezea timu ya Benfica, aliitwa na timu ya Real Madrid kwa euro milioni 25 kwa miaka mitatu baadaye. Alifanya jukumu kubwa katika ushindi wa 2011-2012 La Liga. Baada ya kushinda Ligi ya Mabingwa ya UEFA na Real Madrid, alijiunga na Manchester United mwaka 2014 kwa rekodi ya Uingereza £ milioni 59.7, lakini alijiunga na PSG kwa mwaka kwa karibu £ milioni 44,000.
Tangu 2008, Di María imepata vikombe zaidi ya 90 kwa nchi yake ya Argentina. Alifunga lengo ambalo alishinda medali ya dhahabu ya nchi katika Olimpiki za 2008, na pia amewakilisha katika vikombe viwili vya Dunia FIFA na mashindano matatu ya Copa América kufikia mwisho wa Kombe la Dunia la 2014.
Historia ya Italia
Historia ya Italia inahusu eneo la rasi ya Italia, hasa linalounda leo Jamhuri ya Italia.
Akiolojia imethibitisha uwepo wa Homo neanderthaliensis miaka 200,000 hivi iliyopita. Homo sapiens sapiens alifika miaka 40,000 hivi iliyopita.
Kufikia milenia ya 1 KK wakazi wengi walikuwa wa jamii ya Kizungu na kutumia lugha za Kihindi-Kiulaya.
Peninsula ya Italia iliunganishwa mara ya kwanza na Jamhuri ya Roma (509-27 KK), lakini hiyo ilipoenea Ulaya kusini na magharibi, Afrika ya Kaskazini na Asia ya Magharibi ikawa na sura ya kimataifa kama Dola la Roma.
Umoja ulipotea kuanzia uvamizi wa jiji la Roma uliofanywa na Wagermanik (476 BK) na hasa baada ya ufalme wa Karolo Mkuu aliyetawala sehemu ya kaskazini tu.
Juhudi za kuurudisha umoja zilifanywa hasa katika karne ya 19, ambapo Ufalme wa Sardinia uliteka sehemu kubwa ya Italia (hasa miaka 1860, 1866 na 1870) na kubadilika kuwa Ufalme wa Italia wenye makao makuu Roma.
Baada ya vita vikuu vya pili iligeuka Jamhuri yenye katiba inayotia mamlaka kuu mikononi mwa bunge.
Ni kati ya nchi sita zilizoanzisha Umoja wa Ulaya mwaka 1957 ikaendelea kuunga mkono ustawi wake hadi uanzishaji wa pesa ya pamoja (Euro).
Stop Arretez
"Stop Arretez" ni jina la albamu iliyotoka mwaka 1992 kutoka kwa msanii wa muziki wa soukous kutoka Jamhuri ya Kongo, Aurlus Mabele. Albamu ni moja kati ya albamu bora kabisa za Mabele na muziki wote wa soukous kwa miaka ya 1990. Nyimbo kali kutoka katika albamu hii ni pamoja na Stop, Arrêtez !, Evelyne na Mali Bamako. Ilikuwa mwaka mmoja tangu albamu ya vibao vikali aliyofanya na Loketo mwaka 1991. Katika albamu hiyo kulikuwa na nyimbo kama vile Embargo, Asta-Di na Betty. 
Zifuatazo ni orodha kamili ya nyimbo zinapatikana katika albamu hii.
King Of Soukous
" King Of Soukous" ni jina la albamu iliyotoka mwaka 1991 kutoka kwa msanii wa muziki wa soukous kutoka Jamhuri ya Kongo, Aurlus Mabele. Albamu hii imechukua nyimbo kali kutoka katika baadhi ya albamu zingine na kuziweka humu. Baadhi kutoka kwa Mabele mwenyewe na zingine kutoka kwa kundi lake la Loketo. Nyimbo kali kutoka katika albamu hii ni pamoja na Embargo, Asta-Di na Betty. 
Zifuatazo ni orodha kamili ya nyimbo zinapatikana katika albamu hii.
Historia ya Montenegro
Historia ya Montenegro inahusu eneo ambalo siku hizi linaunda Jamhuri ya Montenegro.
Tangu karne za kati maeneo hayo yalikaliwa na watu ambao walitumia lahaja ya lugha ya Kiserbokroatia na kufuata Ukristo wa Kiorthodoksi.
Katika eneo lenye milima mingi makabila yao yalifaulu kutunza kiwango cha uhuru chini ya himaya mbalimbali.
Tangu mwaka 1500 Milki ya Osmani ilivamia sehemu kubwa ya Balkani yaani nchi za Ulaya kusini-mashariki. Lakini Waosmani walishindwa kutawala mabonde ya Montenegro.
Makabila yake yaliunganika chini ya maaskofu wa Cetinje walioshika nafasi kama viongozi wa kiroho na wa kisiasa hadi karne ya 19 wakitumia cheo cha "Vladika". Jinsi ilivyo kwa maaskofu wa Kiorthodoksi hawakuruhusiwa kuoa, hivyo ilikuwa kawaida ya kwamba mpwa wa askofu mtawala aliandaliwa kumfuata na kuwa vladika mpya.
Baada ya kupata msaada wa kidiplomasia kutoka Urusi, sultani wa Milki ya Osmani alipaswa kutambua uhuru wa Montenegro.
Mwaka 1851 askofu na vladika Danilo II aliamua kuoa akajiuzulu cheo chake cha Kikanisa na kuendelea kutawala kama mtemi wa Montenegro.
Nikola I alikuwa mtemi kuanzia mwaka 1860. Wakati wake uhuru wa Montenegro ulitambuliwa na mataifa ya Ulaya. Milki ya Osmani ilipaswa kukubali polepole uhuru ya mataifa mbalimbali ya Balkani kama Waserbia, Wabulgaria na Waromania na katika mchakato wa kupanga mipaka mipya eneo la Montenegro liliongezeka pia.
Mwaka 1910 kwenye sherehe ya miaka 50 ya utawala wake, Nikola alipokea cheo cha "mfalme wa Montenegro".
Nchi hii ndogo iliingia katika Vita Kuu ya Kwanza upande wa Serbia ikavamiwa na jeshi la Austria-Hungaria mwaka 1915 na mfalme alipaswa kukimbilia Ufaransa.
Baada ya vita mkutano wa kimapinduzi ulitangaza kuunganishwa kwa Montenegro na Serbia. Wakati wa kuporomoka kwa Austria-Hungaria lilitangazwa dola jipya la Ufalme wa Yugoslavia lililojumuisha Serbia - Montenegro, Kroatia, Slovenia pamoja na maeneo ya Bosnia-Herzegovina. Montenegro ilikuwa sasa mkoa mmojawapo ndani ya Yugoslavia.
Ufalme huo ulivamiwa na Italia na Ujerumani wakati wa Vita Kuu ya Pili na kugawiwa kwa muda.
Baada ya vita wanamgambo Wakomunisti chini ya Josip Broz Tito walishinda wapinzani wote na kuanzisha Shirikisho la Jamhuri ya Watu wa Yugoslavia na katika katiba yake Montenegro ilikuwa tena moja kati ya jamhuri sita zilizounda shirikisho hili.
Baada ya kifo cha Tito umoja wa Yugoslavia ulidhoofika. Mashindano kati ya mataifa ndani ya nchi yaliongezeka. Mwaka 1991 Kroatia, Slovenia na Masedonia zilichukua hatua ya kutoka nje ya shirikisho na kujitangaza kuwa nchi huru za pekee. Mwaka 1992 jimbo la Bosnia na Herzegovina likafuata na kutoka nje.
Tangu hapo "Yugoslavia" ilikuwa jina la umoja wa Serbia na Montenegro pekee. Mwaka 2003 jina la Yugoslavia lilifutwa. Mwaka 2006 hata umoja uliobaki kati ya Serbia na Montenegro ulifutwa na kila nchi imeendelea peke yake.
Hivyo Montenegro ni tena nchi ya kujitegemea.
Historia ya Bulgaria
Historia ya Bulgaria inahusu eneo ambalo leo linaunda Jamhuri ya Bulgaria.
Zamadamu walikuweko walau miaka milioni 1.4 iliyopita.
Kufikia mwaka 5000 hivi KK kulikuwa na ustaarabu mkubwa uliotengeneza vyombo vya ufinyanzi na usonara vilivyo kati ya vile vya awali zaidi duniani.
Baada ya mwaka 3000 KK, Wathraki walijitokeza katika rasi ya Balkani.
Mwishoni mwa karne ya 6 KK sehemu kubwa ya eneo hilo lilitekwa na Dola la Persia.
Katika miaka ya 470 KK, Wathraki waliunda ufalme wa Odrusia, ambao baadaye ulianguka na wenyewe walitawaliwa na Wamakedonia, Wakelti na Warumi. Mchanganyiko huo wa watu ulikuja kuungana na Waslavi, waliolowea rasi kwa namna ya kudumu baada ya mwaka 500 BK.
Mwaka 632 Wabulgaria walianzisha nchi huru kaskazini kwa Bahari Nyeusi iliyoitwa Bulgaria Kuu chini ya Kubrat hadi nusu ya pili ya karne ya 7.
Asparukh, mwandamizi wake, alihamia karibu na delta ya mto Danube akazidi kuteka maeneo ya Balkani yaliyokuwa ya Dola la Bisanti, jambo lililoendelea katika karne zilizofuata.
Huo mchanganyiko mkubwa wa watu ulipata utambulisho wa kitaifa kwa kushika dini, lugha na alfabeti moja.
Katika karne ya 11 hilo dola la Bulgaria la kwanza lilishindwa na Dola la Roma Mashariki likisaidiwa na Warusi.
Lakini mwaka 1185 ndugu Asen na Peter walifaulu kuanzisha dola la pili la Bulgaria lililofikia kilele chake katika miaka ya 1230.
Baada ya kugawanyika, falme tatu za Kibulgaria zilitekwa na Dola la Osmani mwaka 1396 kwa miaka 500 iliyofuata.
Vita kati ya Urusi na Uturuki vya miaka 1877–1878 vilileta uhuru kwa sehemu ndogo ya Bulgaria. Kwa kutaka Wabulgaria wote wawe ndani yake, nchi iliunga mkono Ujerumani katika vita vikuu vyote viwili na hatimaye ilishindwa.
Hivyo Bulgaria ikawa chini ya Wakomunisti kwa miaka 45.
Baada ya hapo Bulgaria ilijiunga na NATO mwaka 2004 na Umoja wa Ulaya mwaka 2007.
Mkoa wa Rufiji (DOA)
Mkoa wa Rufiji ulikuwa mkoa mmoja kati ya mikoa 21 ya koloni ya Afrika ya Mashariki ya Kijerumani (DOA, Deutsch Ostafrika) iliyokuwa mtangulizi wa nchi za Tanzania, Rwanda na Burundi wa leo.
Mkoa huu ulikuwa na eneo la kilomita za mraba 12,000 kwa pande zote mbili za mto Rufiji kutoka mdomo hadi takriban kilomita 180 kwenda juu, karibu na mdomo wa mto Ruaha Mkuu katika Rufiji. Makao makuu (jer. Bezirksamt) yalikuwepo mwanzoni pale Mohoro lakini yalipelekwa Utete kwenye mwaka 1913.
Mkoa huu ulipakana na
Mwaka 1913 kulikuwa na wakazi 89,000, kati hao Wajerumani walihesabu 269 "watu wa rangi wasio wazalendo" (hivyo waliita kwa kawaida Wahindi au Waarabu) na Wzungu 61. Mifugo ilikadiriwa kuwa ng'ombe 520 wa wenyeji na 258 wa Wazungu, na kwa jumla takriban mifugo wadogo kama mbuzi 4500.
Kabla ya 1914 yalikuwepo makampuni 3 ya kizungu na walowezi 5 walioanzisha mashamba ya kibiashara ya pamba na miti ya mpira. Maduka 60 yaliendeshwa na Wahindi. Huko Mpaganya kulikuwa na shule ya mafunzo ya kilimo cha pamba. 
Wakati wa Wajerumani hapakuwa na barabara nzuri kwa hiyo usafiri ulitegemea hasa njia ya maji kwenye mto Rufiji. Wakati wa mvua merikebu ndogo ya moshi iliweza kusafirisha mizigo ya takriban tani 30 hadi kilomita 200 juu ya mdomo wa mto, wakati wowote hadi kilomita 160.
Oskar Baumann
Oskar Baumann (pia Oscar Baumann, *25 Juni 1864 Vienna, Austria - +12 Oktoba 1899 Vienna) alikuwa mwanajiografia na mchunguzi wa Afrika kutoka Austria. Anakumbukwa kwa ramani na vitabu ambako alieleza kwa umakini maeneo mbalimbali ya Afrika, hasa katika Tanzania na Rwanda ya leo, aliyowahi kupita kwenye safari zake pamoja.
Oskar Baumann alizaliwa mjini Vienna iliyokuwa wakati ule mji mkuu wa milki ya Austria-Hungaria. Babake alifanya kazi ya benki. Oskar alipita shule za msingi na sekondari akaanza masomo ya jiografia kwenye Chuo Kikuu cha Vienna akaendelea kusoma uchoraji wa ramani kwenye taasisi ya jiografia ya jeshi. Alipokuwa na miaka 19 alisafiri katika Montenegro akachora ramani za milima yake.
Matokeo mazuri yalimpatia nafasi katika safari ya upelelezi wa beseni ya Kongo iliyotumwa na shirika la jiografia la Austria mwaka 1885 alipofaulu kuchora ramani halisi za kwanza za mto Kongo.
1886 Baumann alitembelea kisiwa cha Fernando Poo na kuchunguza jiografia na utamaduni wa wakazi wake. Baada ya kurudi Ulaya alitumia uchunguzi wake kwa kuandika tasnifu iliyompatia shahada ya uzamivu (PhD) ya Chuo Kikuu cha Leipzig (Ujerumani).
Mwake uleule alikaribishwa na Hans Meyer kuja Afrika ya Mashariki ambako koloni ya Kijerumani ilianzishwa. Baumann aliyeelekea Kilimanjaro alianza kazi za kupima maeneo ya Usambara. Hapo alikamatwa na askari wenyeji waliopinga ukoloni katika Vita ya Abushiri akawa mfungwa wa Abushiri mwenyewe. Alifaulu kumwomba kuhifadhi karatasi zake zote zenye vipimo vya maandalizi ya ramani halafu Meyer na Baumann waliachishwa kwa ahadi ya kulipa fidia.
1899 alienda tena Montenegro akiendelea kuchora ramani za milima yake.
Katika Januari 1890 alirudi Afrika ya Mashariki akapita maeneo yote ya Usambara akaendelea kupima Upare hadi kilimanjaro halafu Useguha. Hapo alikagua nafasi za kujenga reli iliyopangwa Tanga-Korogwe. Taarifa ya safari hii inapatikana katika kitabu chake kuhusu Usambara na maeneo jirani kinachotunza habari nyingi kuhusu vijiji, uchumi, utamaduni na historia ya wenyeji.
Baada ya kurudi Ujerumani alitumwa tena Afrika ya Mashariki kwa mara ya tatu kuanzia 1891 hadi 1893, sasa kwa shabaha ya kupeleleza maeneo upande wa kusini ya Ziwa Viktoria Nyanza kwa niaba ya Kamati ya Kijerumani ya Kupambana na Utumwa. Baumann alipewa pesa ya kutosha ya kuajiri wapagazi na askari 200 pamoja na vifaa vya lazima kwa kundi kubwa hivi akaondoka nao kutoka Bagamoyo akiwa mzungu wa pekee katika safari hii. Alipita katika Umasaini wakati wa njaa kubwa na baada ya kufika Viktoria Nyanza aliamua kutafuta chanzo cha mto Naili. Hivyo alipita Burundi akawa Mzungu wa kwanza aliyefika Rwanda.
1895 alirudi tena akipeleleza na kuchora funguvisiwa ya Unguja na pia bonde la mto Pangani.
Mwaka uliofuata alipewa nafasi ya balozi wa Austria-Hungaria katika Zanzibar. Lakini miaka ya nyumba aliteswa tena na tena na homa ya malaria; wakati wa kutembelea Austria alifariki mjini Vienna mnamo 12 Oktoba 1899.
Sehemu kubwa ya vitabu vyake inapatikana kwa Kijerumani tu.
Queen Darleen
Mwanahawa Abdul Juma (amezaliwa 4 Novemba, 1985) ni msanii wa muziki wa kizazi kipya kutoka nchini Tanzania. Queen alianza muziki mwanzoni mwa miaka ya 2000 akiwa ameshirikishwa na Dully Sykes katika wimbo wake wa Historia ya Kweli au maarufu Sharifa na Mtoto wa Geti Kali wa Inspector Haroun kabla kwenda kufanya muziki wa kujitegemea na 2006 kutoka kibao cha "Wajua Nakupenda alichofanya na Ali Kiba chini ya utayarishaji wake KGT na usimamizi wa DJ Guru Ramadhani. Mwaka wa 2012 alishinda tuzo ya Kili kwa wimbo bora wa Ragga/Dancehall.
Baada ya harakati za muda mrefu, hatimaye amesainiwa na lebo ya WCB Wasafi iliyo chini ya Diamond Platnumz ambaye ni ndugu yake wa damu kwa upande wa baba. Akiwa na WCB ametoa wimbo wake wa kwanza Kijuso uliotoka rasmi tarehe 17 Februari 2017 aliofanya na Rayvanny. Halafu Ntakufilisi (Novemba 9 2017), na Touch (22 Novemba 2017). Vilevile alishiriki kuimba katika wimbo wa pamoja wa WCB Zilipendwa ulitoka tarehe 25 Agosti 2017.
Balozi
Balozi ni mwakilishi rasmi wa serikali ya nchi yake katika nchi nyingine. Anatumwa huko na wizara ya mambo ya nje akitazamiwa kama mwakilishi wa mkuu wa nchi inayomtuma.
Kwa kawaida anaongoza ofisi ya ubalozi ambako anasaidiwa na maafisa wengine wanaotumwa katika utaratibu wa diplomasia.
Nchi zinazopokea ubalozi zinakubali pia huria ya kidiplomasia inayomaanisha ya kwamba balozi na wanadiplomasia wenzake hawawezi kukamatwa wala kuadhibiwa katika nchi wanapotumwa kwa kosa lolote. Vilevile majengo ya ubalozi hutazamwa kama ardhi ya nchi nyingine ambako polisi ya nchi ulipo haiwezi kuingia. Mzigo wake haiwezi kufunguliwa na maafisa wa forodha au polisi katika nchi alikotumwa. Utaratibu huu ulikubaliwa katika Mkataba wa Kimataifa wa Vienna kuhusu Diplomasia.
Balozi mpya anatumwa na barua rasmi kutoka wizara yake akikubaliwa na nchi anapohudumia. Nchi inayompokea inaweza kumwambia pia aondoke tena.
Balozi hutumwa kwenda nchi nyingine kwa miaka kadhaa akirudi baadaye katika nchi yake ambako anaweza kuendelea kufanya kazi ndani ya wizara au kutumwa tena kwa nchi nyingine.
Nchini Tanzania jina "balozi" hutumiwa pia kumtaja "balozi wa nyumba kumi" (kwa Kiingereza "ten cell leader") ambaye ni mwakilishi wa Chama cha Mapinduzi katika eneo la nyumba kumi za jirani.
Ventrikali
Ventrikali ni kila kimoja kati ya vyumba viwili vikubwa ndani ya moyo ambavyo hukusanya na kusukumiza damu kutoka kwenye atriamu kuelekea sehemu za pembeni ndani ya mwili na mapafu. Atriamu (karibu na chumba cha juu cha moyo ambacho ni kidogo kuliko ventrikali) husaidia usukumizaji wa damu.
Katika moyo wa vyumba vinne, kama vile ndani ya wanadamu, kuna ventrikali mbili zinazofanya kazi katika mfumo wa mzunguko wa mara mbili: ventrikali ya kulia husukuma damu kwenye mzunguko wa pulmonari hadi kwenye mapafu, na ventrikali za kushoto zimeingia katika mfumo wa mzunguko wa damu kupitia aorta.
Rangi nyeupe
Rangi nyeupe ni rangi nyepesi zaidi, kwa sababu inaonyesha kikamilifu na kugawa kila mwangaza wa nuru.
Ni rangi ya theluji safi, chaki na maziwa, na ni kinyume cha nyeusi.
Meli za mizigo
Meli za mizigo ni meli ambazo hutumika kubeba mizigo mbalimbali na kuisafirisha kutoka sehemu moja kwenda nyingine.
Meli za mizigo za sasa ni tofauti na meli za mizigo za zamani kwani za sasa zinatengenezwa kwa teknolojia ya kisasa na zinatumia umeme kutembea, tofauti na meli za zamani zilizokuwa zikitumia makaa ya mawe ili kuweza kutembea.
Meli za mizigo za kisasa zinaweza kubeba mizigo mingi na mizito kama vile magari, mashine mbalimbali za kazi na kusafirisha kutoka bara moja kwenda bara jingine.
Meli hizi hutumia muda mrefu kufika sehemu husika kwani kuna muda meli hizi husumbuliwa na dhoruba za majini kama vile mawimbi, na muda mwingine meli hizi huhitaji kufanyiwa matengenezo ili ziweze kuendelea na safari zake.
Meli hizi zipo za aina nyingi, zipo zilizotengenezwa kwa ajili ya kusafirisha vyakula na matunda ambapo ndani huwa kuna majokofu kwa ajili ya kutunza vyakula na matunda hayo ili yasiharibike njiani kwani vyakula huhitaji uangalizi mzuri ili visiharibike.
Pia zipo meli za mizigo zilizotengenezwa kwa ajili ya kusafirisha mafuta kama petroli na dizeli, ambapo ndani ya meli hizi kuna matenki ya kubebea mafuta.
Meli huwa na mstari chini yake; mstari huo mara nyingi huwa wa rangi nyekundu au nyeusi, na mstari huu hautakiwi kuzama kabisa ndani ya maji kwani meli inaweza kuzama pale tu mstari huu utakapo zama wote ndani ya maji. Pia meli hizi hazitakiwi kutembea katika maji yenye kina kifupi kwani zinaweza kuzama.
Historia ya Slovenia
Historia ya Slovenia inahusu eneo ambalo siku hizi linaunda Jamhuri ya Slovenia.
Waslavi walihamia Slovenia ya leo katika karne ya 6 BK na kuipatia jina hilo.
Tangu zamani wakazi waliishi chini ya utawala wa madola mbalimbali kama vile Dola la Roma, Austria na Yugoslavia hadi kupata uhuru wa kisiasa mara ya kwanza kabisa mwaka 1991 baada ya mwisho wa Shirikisho la Yugoslavia.
Kati ya nchi zote zilizotokana na Yugoslavia ya zamani Slovenia ni nchi yenye uchumi imara zaidi, tena haikuathiriwa na vita vya kikabila vilivyoharibu majimbo mengine, hivyo ikawahi kujiunga na Umoja wa Ulaya.
Tony Jaa
Tatchakorn Yeeramu (maarufu zaidi duniani kama Tony Jaa na nchini Thailand kama Jaa Phanom; alizaliwa 5 Februari 1976) ni msanii wa karate wa Thailand, mwigizaji, mtendaji wa choreographer, mchezaji, mkurugenzi, na mtawala wa Buddha.
Filamu zake ni pamoja na Ong-Bak: Muay Thai Warrior (2003), Tom-Yum-Goong ), Furious 7 (2015), na Sha po lang 2.
Historia ya Armenia
Historia ya Armenia inahusu eneo ambalo leo linaunda Jamhuri ya Armenia.
Armenia ni kati ya mataifa ya kale kabisa duniani, ingawa eneo lake limebadilika sana na lile la sasa ni sehemu ndogo tu ya maeneo yaliyokuwa ya Armenia katika karne na milenia zilizopita.
Armenia ilikuwa nchi ya kwanza kupokea Ukristo kama dini rasmi ya kitaifa mnamo mwaka 301. Hadi leo zaidi ya 93% za Waarmenia ni Wakristo wa Kanisa la kitaifa ambalo ni mojawapo kati ya Makanisa ya Kiorthodoksi ya Mashariki.
Jambo hilo lilichangia sana mateso yaliyowapata kutoka kwa majirani ambao wengi wao ni Waislamu, hasa Waturuki waliotawala kwa karne nyingi maeneo makubwa ya Dola la Osmani hadi Afrika na Ulaya.
Kilele chake kilikuwa maangamizi ya Waarmenia wakati wa vita vya kwanza vya dunia, ambapo waliuawa zaidi ya milioni moja.
Armenia ilikuwa sehemu ya Umoja wa Kisovyeti tangu 1920 hadi ilipopata uhuru wake tena mwaka 1991.
Kuna fitina na nchi jirani ya Azerbaijan kuhusu eneo la Nagorno-Karabakh linalokaliwa na Waarmenia lakini ni sehemu ya Azerbaijan kisiasa. Mipaka hii ni urithi wa zamani za Umoja wa Kisovyeti. Palikuwa na vita kati ya nchi hizo mbili. Hali halisi Armenia inatawala eneo hili ingawa Nagorno Karabakh ilijitangaza kuwa jamhuri ya kujitegemea isiyokubaliwa na umma wa kimataifa.
Emma Morano
Emma Martina Luigia Morano aliyezaliwa (29 Novemba 1899 - 15 Aprili 2017) alikuwa mwanamke wa Italia ambaye, kwa kifo chake akiwa na umri wa miaka 117 na siku 137, alikuwa wa saba kati ya watu walioishi miaka mingi zaidi duniani ambao umri wao ulikuwa umehakikishiwa, na mtu aliyeishi wa mwisho amehakikishiwa kuwa amezaliwa katika miaka ya 1800.
Yeye anaendelea kuwa mtu wa kale wa Italia milele na mtu wa pili wa Ulaya nyuma ya mwanamke wa Ufaransa Jeanne Calment.
Rekodi za Dunia za Guinness ilithibitisha kwamba Emma Morano wa Verbania, Italia, sasa ni mtu aliyeishi zaidi kuliko mtu yeyote duniani akiwa na umri wa miaka 117 na siku 137 na kumfanya awe mtu pekee ambaye maisha yake yamegusa karne tatu.
Siagi ya karanga
Siagi ya karanga ni chakula chenye umbo la malai ambayo inatengenezwa kwa kutumia karanga zilizokaangwa.
Karanga zinasafishwa baada ya kukaangwa halafu zinasagwa. Wakati wa kusaga mafuta yaliyopo ndani yake yanatoka; kama hamna ya kutosha, mafuta huongezwa na yote inakorogwa hadi kufikia hali ya malai laini. Tokeo lake linafanana kiasi na siagi na pia inaweza kuliwa kama siagi, mfano: kwa kupakwa juu ya mkate. Hivyo jina "siagi ya karanga" limetokea ingawa malai hii haina uhusiano wa kweli na siagi inayotengenezwa kutokana na maziwa ya wanyama ilhali "siagi ya karanga" inatokana na mimea pekee.
Siagi ya karanga inaweza kukaa muda mrefu bila ya kuharibika au kuchacha pasipo kuongezewa kemikali yoyote ndani yake. Viungo vinavyohusika katika kutengeneza siagi hii ni karanga, chumvi, mafuta ya kupikia na sukari.
Inaongeza protini mwilini na huleta ladha tamu katika chakula.
Hivyo siagi hii hutumika kwenye mapishi: unaweza kuiweka katika nyama,kande, mboga za majani na hata kupaka juu ya mkate.
Ligi Kuu Uingereza (EPL)
Ligi Kuu Uingereza ni daraja la juu la mfumo wa ligi ya soka ya Kiingereza. Inashirikiwa na klabu ishirini. Ligi Kuu ni shirika ambalo vilabu wanachama hufanya kama wanahisa. Kufika mwezi Agosti hadi Mei kwa kila timu inakuwa ishacheza mechi 38 kwa maana hucheza nyumbani na ugenini. Mechi nyingi zinachezwa Jumamosi na Jumapili jioni. Uingereza inajulikana kama Ligi Kuu ya Kiingereza (EPL).
Kwanza uliundwa kama Ligi Kuu ya FA mnamo 20 Februari 1992 kufuatia uamuzi wa klabu katika Idara ya Kwanza ya Ligi ya Soka ili kuondokana na Ligi ya Soka, ilianzishwa mwaka 1888. Mpango huo ulikuwa na thamani ya £ 1 bilioni mwaka 2013-14, na BSkyB na BT grupu kupata haki za ndani za kutangaza michezo 116 na 38 kwa mtiririko huo. Ligi hiyo inazalisha € bilioni 2.2 kwa mwaka katika televisheni za ndani na za kimataifa. Mwaka 2014-15, timu ziligawana mapato ya £ 1,600,000, kuongezeka kwa kasi kwa £ 2,400,000 mwaka 2016-17.
Ligi Kuu Uingereza ni ligi inayopendwa na watu wengi zaidi duniani kwa maana ina ushindani mkubwa, inatangaza katika maeneo 212 kwa nyumba milioni 643 na watazamaji wa televisheni wenye uwezo wa watu bilioni 4.7. Katika msimu wa 2014-15, wastani wa mechi ya Ligi Kuu ya Ligi ilifikia 36,000,juu ya ligi ya soka yoyote ya kitaaluma nyuma ya 43,500 ya Bundesliga. Vilabu arobaini na tisa wamepigana tangu kuanzishwa kwa Ligi Kuu ya mwaka 1992. Timu sita wameshinda cheo: Manchester United (13), Chelsea (5), Arsenal (3), Manchester City (2), Blackburn Rovers (1) na Leicester City (1).
Osborne 1
Osborne 1 ilikuwa kompyuta ya kwanza inayoweza kubebeka iliyofanikiwa kimauzo, iliyotolewa 3 Aprili 1981 na kampuni ya "Osborne Computer Corporation". Ilikuwa na uzito wa kilo 10.7, iligharimu kiasi cha fedha cha dola za kimarekani 1,975, ilichukua umeme moja kwa moja kutoka kwenye soketi, haikuwa na betri ya kutunza umeme.
Kompyuta imetolewa na kifungu kikuu cha programu ambacho kilikuwa sawa na thamani ya mashine yenyewe, Hii iliigwa na wauzaji wengine wa kompyuta ya "CP / M" wakati huo.
Washindani kama vile Kaypro II ambao walitumia viendeshi viwili vya upande "ambavyo vinaweza kushika maonyesho kamili ya 80 × 25 kwa haraka.
Historia ya Andorra
Historia ya Andorra inahusu eneo la nchi hiyo ndogo ya milimani kati ya Ufaransa na Hispania.
Asili ya Andorra kama nchi ya pekee ni katika karne ya 12. Bonde la Andorra lilikuwa chini ya mtemi wa Urgell. Wakati ule hapakuwa bado na himaya moja kwa Hispania nzima. Historia ingeendelea kama kawaida, leo hii Andorra ingekuwa tu sehemu ya wilaya ndani ya Hispania. Lakini katika karne ya 11 palitokea ugomvi kati ya mtemi wa Urgell na jirani yake. Majirani walipatana ya kwamba watatawala bonde kwa pamoja.
Baadaye eneo la jirani liliingizwa katika ufalme wa Ufaransa na haki za kuwa mtemi mshiriki zilirithiwa na mfalme wa Ufaransa. Haki za mtemi wa Urgell zilirithiwa na askofu wa Urgell. Katika mwendo wa historia wafalme wa Ufaransa walipotea, hivyo rais wa jamhuri ya Ufaransa alirithi haki za utawala kama mtemi wa kushirikiana. Cheo cha askofu wa Urgell kimeendelea hadi wakati huu.
Miaka yote ya nyuma Andorra ilikuwa bonde maskini tu bila barabara nzuri, hivyo wala Hispania wala Ufaransa ziliona umuhimu wa kujitahidi ili kupata utawala kamili juu yake.
Katika hali hii Andorra imefika katika karne ya 21, ila tu mawasiliano ya kisasa yameondoa upweke na utalii umetajirisha nchi na wakazi wake.
Tarehe 14 Machi 1993 Andorra ilipata katiba iliyoifanya kuwa nchi huru ya kujitegemea kabisa. Nafasi ya watemi wa pamoja ni ya heshima tu, na utawala halisi umo mikononi mwa serikali inayochaguliwa na bunge.
Tangu mwaka 1993 Andorra ni nchi mwanachama wa Umoja wa Mataifa.
Charly Musonda
Charly Musonda (kwa jina lake kamili anajulikana kama Charles Musonda Junior; alizaliwa tarehe 15 Oktoba 1996) ni mchezaji wa soka wa Ubelgiji ambaye anacheza katika timu ya klabu ya Chelsea F.C.. Tarehe 11 Juni 2012, Musonda alijiunga na Chelsea, pamoja na ndugu zake wawili. Timu ya Chelsea ipo chini ya udhamini wa meneja Antonio Conte.
Pamoja na meneja Antonio Conte kuwa na uhakika kwamba Musonda angepaswa kukaa na Blues au alikopwa nje, maslahi yaliyotoka kutoka vilabu nyingi duniani kote Ulaya, ikiwa ni pamoja na Roma. Antonio Conte alithibitisha katika mkutano wa waandishi wa habari baada ya mechi ya Chelsea ya 1-1 na Liverpool, kwamba Nathan Aké, Kenedy na Musonda watakaa katika klabu kwa kipindi cha 2016-2017.
Alifanya kuonekana kwake na kwa klabu yake katika tiketi ya EFL Cup dhidi ya timu ya Nottingham Forest, alipofunga bao la tatu katika ushindi wa 5-1 mnamo 20 Septemba 2017.
Liverpool F.C.
Liverpool Football Club (/ˈlɪvərpuːl/) ni klabu kubwa ya mpira wa miguu mjini Liverpool, Uingereza, inayoshiriki Ligi Kuu Uingereza (Premier League) yenye ushindani mkubwa.
Imeshinda mataji matano ya European Cups, 3 ya UEFA Cups, 3 UEFA Super Cups, 18 ya Ligi kuu, 7 ya FA Cups, 8 Kombe la ligi,and 15 Ngao ya jamii ya FA.
Imeanzishwa mwaka 1892, ikajiunga na ligi mwaka mmoja baadaye ikiutumia uwanja wa Anfield tangu kuanzishwa. Liverpool ilileta ushindani mkubwa kwenye ligi ya Uingereza na Ulaya kwa ujumla kwenye miaka ya 1970 na 80 ambapo Bill Shankly na Bob Paisley wakiisaidia kushinda mataji 11 ya ligi na mataji 7 ya ulaya. Ikifundishwa na Rafa Benitez na nahodha Steven Gerrard, Liverpool ikawa mshindi wa ulaya kwa mara ya tano 2005.
Liverpool ilikuwa ya tisa kwa usajili mkubwa duniani 2016-17 ikitumia €424.2 milioni na ikawa klabu ya nane kwa thamani duniani mwaka 2017 kwa thamani ya $1.492 bilioni.Imedumu kwa muda mrefu ligi kuu pamoja na Manchester United na Everton.
Mashabiki wa timu hiyo wamehusishwa kwenye maafa mara mbili;Uwanja wa Heysel,ambapo mashabiki waliokuwa wakijaribu kukimbia walibanwa na ukuta uliokuwa unaanguka kwenye fainali za kombe la Ulaya 1985 mjini Brussels, ambapo watu 39 - wengi Waitalia na mashabiki wa Juventus - walikufa. Baadaye timu za Uingereza zilipewa adhabu ya kutoshiriki michuano ya Ulaya na Hillsborough ilitokea ajali mwaka 1989,ambapo mashabiki wa Liverpool 96 walifariki walipoangukiwa na ukuta.
Toka mwaka 1964 timu ilibadili mavazi ya fulana nyekundu na bukta nyeupe na zote kuwa nyekundu ikiwa nyumbani na mavazi hayo kutumika mpaka sasa. Na kauli mbiu ya timu ni "You'll Never Walk Alone".
Aniene
Aniene ni mto wa mkoa wa Lazio nchini Italia ambao ni tawimto la Tiber.
Urefu wake ni km. 99.
Palatino
Palatino ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho, halafu katika vingine sita vilivyo katikati ya mji wa leo vinavyoitwa: Aventino, Campidoglio, Quirinale, Viminale, Esquilino na Celio.
Aventino
Aventino ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Campidoglio, Quirinale, Viminale, Esquilino na Celio.
Campidoglio
Campidoglio ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Quirinale, Viminale, Esquilino na Celio.
Quirinale
Quirinale ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Campidoglio, Viminale, Esquilino na Celio.
Viminale
Viminale ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Campidoglio, Quirinale, Esquilino na Celio.
Esquilino
Esquilino ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino Campidoglio, Quirinale, Viminale na Celio.
Celio
Celio ni kilima maarufu katikati ya Roma, mji mkuu wa Italia.
Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, AventinoCampidoglio, Quirinale, Viminale na Esquilino.